title: Odluka (EU) 2019/1482 Europskog parlamenta od 26. ožujka 2019. o razrješnici za izvršenje proračuna Europskog instituta za inovacije i tehnologiju (EIT) za financijsku godinu 2017.

text:
               27.9.2019

               HR

               Službeni list Europske unije

               L 249/228

      ODLUKA (EU) 2019/1482 EUROPSKOG PARLAMENTA
      od 26. ožujka 2019.
      o razrješnici za izvršenje proračuna Europskog instituta za inovacije i tehnologiju (EIT) za financijsku godinu 2017.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Europskog instituta za inovacije i tehnologiju za financijsku godinu 2017.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europskog instituta za inovacije i tehnologiju za financijsku godinu 2017. s odgovorom Instituta (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2017., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 12. veljače 2019. o razrješnici koju treba dobiti Institut za izvršenje proračuna za financijsku godinu 2017. (05825/2019 – C8-0097/2019),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (4), a posebno njezin članak 70.,

                  —

                  uzimajući u obzir Uredbu (EZ) br. 294/2008 Europskog parlamenta i Vijeća od 11. ožujka 2008. o osnivanju Europskog instituta za inovacije i tehnologiju (5), a posebno njezin članak 21.,

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor (A8-0152/2019),

         1.

            daje razrješnicu privremenom direktoru Europskog instituta za inovacije i tehnologiju za izvršenje proračuna Instituta za financijsku godinu 2017.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi privremenom direktoru Europskog instituta za inovacije i tehnologiju, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL C 434, 30.11.2018., str. 64.

         (2)  SL C 434, 30.11.2018., str. 64.

         (3)  SL L 298, 26.10.2012., str. 1.

         (4)  SL L 193, 30.7.2018., str. 1.

         (5)  SL L 97, 9.4.2008., str. 1.

         (6)  SL L 328, 7.12.2013., str. 42.


title: Odluka (EU) 2019/1484 Europskog parlamenta od 26. ožujka 2019. o zatvaranju računa Europskog instituta za inovacije i tehnologiju za financijsku godinu 2017.

text:
               27.9.2019

               HR

               Službeni list Europske unije

               L 249/232

      ODLUKA (EU) 2019/1484 EUROPSKOG PARLAMENTA
      od 26. ožujka 2019.
      o zatvaranju računa Europskog instituta za inovacije i tehnologiju za financijsku godinu 2017.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Europskog instituta za inovacije i tehnologiju za financijsku godinu 2017.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europskog instituta za inovacije i tehnologiju za financijsku godinu 2017. s odgovorom Instituta (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2017., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 12. veljače 2019. o razrješnici koju treba dobiti Institut za izvršenje proračuna za financijsku godinu 2017. (05825/2019 – C8-0097/2019),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (4), a posebno njezin članak 70.,

                  —

                  uzimajući u obzir Uredbu (EZ) br. 294/2008 Europskog parlamenta i Vijeća od 11. ožujka 2008. o osnivanju Europskog instituta za inovacije i tehnologiju (5), a posebno njezin članak 21.,

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor (A8-0152/2019),

         1.

            odobrava zaključenje poslovnih knjiga Europskog instituta za inovacije i tehnologiju za financijsku godinu 2017.,

         2.

            nalaže svojem predsjedniku da ovu Odluku proslijedi privremenom direktoru Europskog instituta za inovacije i tehnologiju, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL C 434, 30.11.2018., str. 64.

         (2)  SL C 434, 30.11.2018., str. 64.

         (3)  SL L 298, 26.10.2012., str. 1.

         (4)  SL L 193, 30.7.2018., str. 1.

         (5)  SL L 97, 9.4.2008., str. 1.

         (6)  SL L 328, 7.12.2013., str. 42.


title: Odluka Suda od 1. listopada 2019. o uspostavi internog mehanizma nadzora u području obrade osobnih podataka u okviru pravosudnih dužnosti Suda

text:
                  11.11.2019

                  HR

                  Službeni list Europske unije

                  C 383/2

         ODLUKA SUDA
         od 1. listopada 2019.
         o uspostavi internog mehanizma nadzora u području obrade osobnih podataka u okviru pravosudnih dužnosti Suda
         (2019/C 383/02)
         SUD,
         uzimajući u obzir Ugovor o Europskoj uniji, a posebno njegov članak 19.,
         budući da, u skladu s člankom 8. stavkom 1. Povelje Europske unije o temeljnim pravima (u daljnjem tekstu: Povelja), „[s]vatko ima pravo na zaštitu osobnih podataka koji se na njega ili nju odnose”,
         budući da, u skladu s člankom 8. stavkom 3. Povelje, „[p]oštovanje […] pravila [u području zaštite osobnih podataka] podliježe nadzoru neovisnog tijela”,
         budući da, u skladu s člankom 57. stavkom 1. točkom (a) Uredbe (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ, zadaće Europskog nadzornika za zaštitu podataka ne obuhvaćaju obradu osobnih podataka koju provodi Sud kad djeluje u okviru svojih pravosudnih dužnosti,
         budući da je, što se tiče nadzora takve obrade, zakonodavac Unije, upućujući na članak 8. stavak 3. Povelje, u uvodnoj izjavi 74. Uredbe (EU) 2018/1725 predložio uspostavu neovisnog nadzora, primjerice, putem internog mehanizma,
         DONIO JE OVU ODLUKU:

            Članak 1.

               1.   Ako se fizička osoba obrati tajniku Suda sa zahtjevom zbog kojeg on mora donijeti odluku u svojem svojstvu voditelja obrade osobnih podataka u okviru pravosudnih dužnosti Suda, on svoju odluku dostavlja ispitaniku u roku od dva mjeseca od dana podnošenja tog zahtjeva. Po isteku tog roka, izostanak odgovora znači prešutno odbijanje zahtjeva.

               2.   Protiv odluke tajnika Suda u njegovu svojstvu voditelja obrade osobnih podataka u okviru pravosudnih dužnosti Suda, u odgovoru na zahtjev u smislu stavka 1. ili na vlastitu inicijativu, može se podnijeti pritužba pred odborom iz članka 2. (u daljnjem tekstu: odbor), u skladu s uvjetima predviđenima u članku 3.

            Članak 2.

               1.   Odbor je sastavljen od predsjednika i dvaju članova, odabranih među sucima i nezavisnim odvjetnicima Suda.

               2.   Predsjednika i članove odbora određuje Sud na prijedlog predsjednika Suda, za razdoblje trajanja njegove dužnosti.

               3.   Na prijedlog predsjednika Suda, Sud također određuje dodatne članove koji će biti pozvani odlučivati ako je jedan član odbora ili više njih spriječen odlučivati. Dodatni članovi zamjenjuju spriječene članove prema redoslijedu prvenstva.

               4.   U slučaju spriječenosti predsjednika odbora, njime predsjeda jedan od njegovih stalnih ili dodatnih članova prema redoslijedu prvenstva.

               5.   Odbor se sastaje na poziv svojeg predsjednika. On utvrđuje dnevni red sastanaka i sastavlja njihov zapisnik.

               6.   Odboru u radu pomaže pravni savjetnik za upravne poslove Suda Europske unije.

            Članak 3.

               1.   Pritužbu podnosi fizička osoba na koju se odnosi odluka iz članka 1. stavka 2. ili njezin zastupnik, u roku od dva mjeseca od dostave te odluke ili, prema potrebi, od dana na koji je ta osoba za nju doznala.

               2.   Pritužba se podnosi na nekom od službenih jezika Europske unije.

            Članak 4.

               1.   Kad pritužba ispunjava uvjete iz članka 3., odbor provodi novo ispitivanje činjeničnih i pravnih elemenata koji su doveli do donošenja odluke iz članka 1. stavka 2.

               2.   Odbor može saslušati svaku osobu čije saslušanje smatra korisnim.

               3.   Odbor može staviti izvan snage – i u tom slučaju također preinačiti – ili potvrditi odluku iz članka 1. stavka 2. Odluka odbora u odnosu na podnositelja pritužbe zamjenjuje odluku iz članka 1. stavka 2.

               4.   Odbor podnositelju pritužbe dostavlja svoju odluku, koja se donosi u roku od četiri mjeseca od podnošenja te pritužbe. U nedostatku izričite odluke odbora u tom roku, smatra se da je on potvrdio odluku iz članka 1. stavka 2.

               5.   Ako podnositelj pritužbe podnese sudski pravni lijek protiv odluke iz članka 1. stavka 2., prestaje nadležnost odbora za postupanje po pritužbi koja mu je podnesena.

            Članak 5.
            Ova odluka stupa na snagu na dan donošenja.

            Sastavljeno u Luxembourgu 8. listopada 2019.

                  Tajnik

               A. CALOT ESCOBAR

                  Predsjednik

               K. LENAERTS


title: Odluka Općeg suda od 16. listopada 2019. o uspostavi internog mehanizma nadzora u području obrade osobnih podataka u okviru pravosudnih dužnosti Općeg suda

text:
                  11.11.2019

                  HR

                  Službeni list Europske unije

                  C 383/4

         ODLUKA OPĆEG SUDA
         od 16. listopada 2019.
         o uspostavi internog mehanizma nadzora u području obrade osobnih podataka u okviru pravosudnih dužnosti Općeg suda
         (2019/C 383/03)
         OPĆI SUD,
         uzimajući u obzir Ugovor o Europskoj uniji, a posebno njegov članak 19.,
         budući da, u skladu s člankom 8. stavkom 1. Povelje Europske unije o temeljnim pravima (u daljnjem tekstu: Povelja), „[s]vatko ima pravo na zaštitu osobnih podataka koji se na njega ili nju odnose”,
         budući da, u skladu s člankom 8. stavkom 3. Povelje, „[p]oštovanje […] pravila [u području zaštite osobnih podataka] podliježe nadzoru neovisnog tijela”,
         budući da, u skladu s člankom 57. stavkom 1. točkom (a) Uredbe (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ, zadaće Europskog nadzornika za zaštitu podataka ne obuhvaćaju obradu osobnih podataka koju provodi Opći sud kad djeluje u okviru svojih pravosudnih dužnosti,
         budući da je, što se tiče nadzora takve obrade, zakonodavac Unije, upućujući na članak 8. stavak 3. Povelje, u uvodnoj izjavi 74. Uredbe (EU) 2018/1725 predložio uspostavu neovisnog nadzora, primjerice, putem internog mehanizma,
         DONIO JE OVU ODLUKU:

            Članak 1.

               1.   Ako se fizička osoba obrati tajniku Općeg suda sa zahtjevom zbog kojeg on mora donijeti odluku u svojem svojstvu voditelja obrade osobnih podataka u okviru pravosudnih dužnosti Općeg suda, on svoju odluku dostavlja ispitaniku u roku od dva mjeseca od dana podnošenja tog zahtjeva. Po isteku tog roka, izostanak odgovora znači prešutno odbijanje zahtjeva.

               2.   Protiv odluke tajnika Općeg suda u njegovu svojstvu voditelja obrade osobnih podataka u okviru pravosudnih dužnosti Općeg suda, u odgovoru na zahtjev u smislu stavka 1. ili na vlastitu inicijativu, može se podnijeti pritužba pred odborom iz članka 2. (u daljnjem tekstu: odbor), u skladu s uvjetima predviđenima u članku 3.

            Članak 2.

               1.   Odbor je sastavljen od predsjednika i dvaju članova, odabranih među sucima Općeg suda.

               2.   Predsjednika i članove odbora određuje Opći sud na prijedlog predsjednika Općeg suda, za razdoblje trajanja njegove dužnosti.

               3.   Na prijedlog predsjednika Općeg suda, Opći sud također određuje dodatne članove koji će biti pozvani odlučivati ako je jedan član odbora ili više njih spriječen odlučivati. Dodatni članovi zamjenjuju spriječene članove prema redoslijedu prvenstva.

               4.   U slučaju spriječenosti predsjednika odbora, njime predsjeda jedan od njegovih stalnih ili dodatnih članova prema redoslijedu prvenstva.

               5.   Odbor se sastaje na poziv svojeg predsjednika. On utvrđuje dnevni red sastanaka i sastavlja njihov zapisnik.

               6.   Odboru u radu pomaže pravni savjetnik za upravne poslove Suda Europske unije.

            Članak 3.

               1.   Pritužbu podnosi fizička osoba na koju se odnosi odluka iz članka 1. stavka 2. ili njezin zastupnik, u roku od dva mjeseca od dostave te odluke ili, prema potrebi, od dana na koji je ta osoba za nju doznala.

               2.   Pritužba se podnosi na nekom od službenih jezika Europske unije.

            Članak 4.

               1.   Kad pritužba ispunjava uvjete iz članka 3., odbor provodi novo ispitivanje činjeničnih i pravnih elemenata koji su doveli do donošenja odluke iz članka 1. stavka 2.

               2.   Odbor može saslušati svaku osobu čije saslušanje smatra korisnim.

               3.   Odbor može staviti izvan snage – i u tom slučaju također preinačiti – ili potvrditi odluku iz članka 1. stavka 2. Odluka odbora u odnosu na podnositelja pritužbe zamjenjuje odluku iz članka 1. stavka 2.

               4.   Odbor podnositelju pritužbe dostavlja svoju odluku, koja se donosi u roku od četiri mjeseca od podnošenja te pritužbe. U nedostatku izričite odluke odbora u tom roku, smatra se da je on potvrdio odluku iz članka 1. stavka 2.

               5.   Ako podnositelj pritužbe podnese sudski pravni lijek protiv odluke iz članka 1. stavka 2., prestaje nadležnost odbora za postupanje po pritužbi koja mu je podnesena.

            Članak 5.
            Ova odluka stupa na snagu na dan donošenja.

            Sastavljeno u Luxembourgu 16. listopada 2019.

                  Tajnik

               E. COULON

                  Predsjednik

               M. VAN DER WOUDE


Odluka Komisije od 26/06/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9319 - DP WORLD / P&O GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 09/10/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9394 - ECHOSTAR / MUBADALA / HPE JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 29/10/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9563 - PIC / SKC / SKCCD) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2019/1986 od 25. studenoga 2019. o imenovanju pet članova i jednog zamjenika člana Odbora regija, koje je predložila Republika Poljska

text:
                  29.11.2019

                  HR

                  Službeni list Europske unije

                  L 308/94

         ODLUKA VIJEĆA (EU) 2019/1986
         od 25. studenoga 2019.
         o imenovanju pet članova i jednog zamjenika člana Odbora regija, koje je predložila Republika Poljska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog poljske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

                     (2)

                     Pet mjesta članova Odbora regija postalo je slobodno istekom mandatâ g. Paweła ADAMOWICZA, g. Lecha JAWORSKOG, g. Zbigniewa PODRAZE, g. Dariusza Zygmunta WRÓBELA i g. Stanisława SZWABSKOG.

                     (3)

                     Mjesto zamjenika člana postalo je slobodno imenovanjem gđe Hanne ZDANOWSKE članicom Odbora regija.

               DONIJELO JE OVU ODLUKU:

            Članak 1.
            Sljedeće osobe imenuju se u Odbor regija do kraja tekućeg mandata koji istječe 25. siječnja 2020.:

                        (a)

                        članovima:

                                    —

                                    G. Mariusz Rafał FRANKOWSKI, Councillor of the capital city of Warsaw,

                                    —

                                    G. Krzysztof MATYJASZCZYK, President of Częstochowa,

                                    —

                                    G. Rafał Kazimierz TRZASKOWSKI, President of the capital city of Warsaw,

                                    —

                                    G. Artur Michał TUSIŃSKI, Mayor of Podkowa Leśna,

                                    —

                                    Gđa Hanna ZDANOWSKA, President of Łodź,

                  i

                        (b)

                        zamjenicom člana:

                                    —

                                    Gđa Aleksandra DULKIEWICZ, President of Gdańsk.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 25. studenoga 2019.

                  Za Vijeće

                  Predsjednica

               F. MOGHERINI

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka Vijeća (EU) 2019/1987 od 25. studenoga 2019. o stajalištu koje treba zauzeti u ime Europske unije u okviru Vijeća članova Međunarodnog vijeća za masline u pogledu trgovinskih normi koje se primjenjuju na maslinova ulja i ulja komine maslina

text:
                  29.11.2019

                  HR

                  Službeni list Europske unije

                  L 308/95

         ODLUKA VIJEĆA (EU) 2019/1987
         od 25. studenoga 2019.
         o stajalištu koje treba zauzeti u ime Europske unije u okviru Vijeća članova Međunarodnog vijeća za masline u pogledu trgovinskih normi koje se primjenjuju na maslinova ulja i ulja komine maslina
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Međunarodni sporazum o maslinovu ulju i stolnim maslinama iz 2015. („Sporazum”) potpisan je u ime Unije u skladu s Odlukom Vijeća (EU) 2016/1892 (1)18. studenoga 2016. u sjedištu Ujedinjenih naroda u New Yorku, podložno njegovu kasnijem sklapanju. Sporazum je privremeno stupio na snagu 1. siječnja 2017. u skladu s njegovim člankom 31. stavkom 2.

                     (2)

                     Sporazum je sklopljen 17. svibnja 2019. Odlukom Vijeća (EU) 2019/848 (2).

                     (3)

                     Na temelju članka 7. stavka 1. Sporazuma Vijeće članova Međunarodnog vijeća za masline („Vijeće članova”) treba donositi odluke o izmjeni trgovinskih normi koje se primjenjuju na maslinova ulja i ulja komine maslina.

                     (4)

                     Vijeće članova tijekom svojeg 110. zasjedanja od 25. do 29. studenoga 2019. treba donijeti odluku o izmjeni trgovinskih normi koje se primjenjuju na maslinova ulja i ulja komine maslina („odluka o izmjeni”).

                     (5)

                     Primjereno je utvrditi stajalište koje treba zauzeti u ime Unije u okviru Vijeća članova jer će odluka o izmjeni koju treba donijeti imati pravne učinke na Uniju u pogledu međunarodne trgovine s drugim članovima Međunarodnog vijeća za masline (IOC) te će moći presudno utjecati na sadržaj prava Unije, konkretno na tržišne standarde za maslinovo ulje koje je donijela Komisija na temelju članka 75. Uredbe (EU) br. 1308/2013 Europskog parlamenta i Vijeća (3).

                     (6)

                     Odluka o izmjeni koju treba donijeti Vijeće članova odnosi se na ispravke redakcijskih pogrešaka u odjeljcima koji se odnose na kriterije čistoće i kriterije kvalitete te umetanje nove sheme odlučivanja za djevičanska maslinova ulja lampante. O odluci o izmjeni opsežno su raspravljali znanstvenici i tehnički stručnjaci u području maslinova ulja iz Komisije i iz država članica. Njome će se pridonijeti međunarodnom usklađivanju normi za maslinovo ulje i uspostaviti okvir kojim će se osigurati pošteno tržišno natjecanje u trgovini proizvodima iz sektora maslinova ulja. Stoga bi odluku o izmjeni trebalo poduprijeti, a zbog nje će biti potrebne izmjene Uredbe Komisije (EEZ) br. 2568/91 (4).

                     (7)

                     Ako donošenje odluke o izmjeni tijekom 110. zasjedanja Vijeća članova bude odgođeno zbog nemogućnosti pojedinih članova da daju odobrenje, stajalište navedeno u Prilogu ovoj Odluci trebalo bi zauzeti u ime Unije u okviru mogućeg postupka donošenja odluka od strane Vijeća članova razmjenom prepiske, na temelju članka 10. stavka 6. Sporazuma. Postupak donošenja odluka razmjenom prepiske trebalo bi pokrenuti prije sljedećeg redovnog zasjedanja Vijeća članova u lipnju 2020.

                     (8)

                     Kako bi se zaštitili interesi Unije, predstavnicima Unije u Vijeću članova trebalo bi omogućiti da na 110. zasjedanju Vijeća članova zahtijevaju odgodu donošenja odluke o izmjeni ako postoji vjerojatnost da će na relevantnost stajališta koje treba zauzeti u ime Unije utjecati nove znanstvene ili tehničke informacije iznesene prije ili tijekom tog zasjedanja,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Vijeća članova tijekom njegova 110. zasjedanja od 25. do 29. studenoga 2019. ili u okviru postupka donošenja odluka od strane Vijeća članova razmjenom prepiske, koji treba pokrenuti prije njegova sljedećeg redovnog zasjedanja u lipnju 2020., u pogledu trgovinskih normi koje se primjenjuju na maslinova ulja i ulja komine maslina navedeno je u Prilogu.

            Članak 2.
            Ako postoji vjerojatnost da će na stajalište iz članka 1. utjecati nove znanstvene ili tehničke informacije iznesene prije ili tijekom 110. zasjedanja Vijeća članova, Unija zahtijeva da se donošenje odluke o izmjeni trgovinskih normi koje se primjenjuju na maslinova ulja i ulja komine maslina u Vijeću članova odgodi dok se ne utvrdi stajalište Unije na temelju tih novih informacija.

            Članak 3.
            Odluka stupa na snagu na dan donošenja.

            Sastavljeno u Bruxellesu 25. studenoga 2019.

                  Za Vijeće

                  Predsjednica

               F. MOGHERINI

            (1)  Odluka Vijeća (EU) 2016/1892 od 10. listopada 2016. o potpisivanju, u ime Europske unije, i privremenoj primjeni Međunarodnog sporazuma o maslinovu ulju i stolnim maslinama iz 2015. (SL L 293, 28.10.2016., str. 2.).

            (2)  Odluka Vijeća (EU) 2019/848 od 17. svibnja 2019. o sklapanju, u ime Europske unije, Međunarodnog sporazuma o maslinovu ulju i stolnim maslinama iz 2015. (SL L 139, 27.5.2019., str. 1.).

            (3)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).

            (4)  Uredba Komisije (EEZ) br. 2568/91 od 11. srpnja 1991. o karakteristikama maslinovog ulja i ulja komine maslina te o odgovarajućim metodama analize (SL L 248, 5.9.1991., str. 1.).

            PRILOG
            Unija podupire reviziju trgovinske norme COI/T.15/NC br. 3/Rev. 13 koja se primjenjuje na maslinova ulja i ulja komine maslina na 110. zasjedanju Vijeća članova od 25. do 29. studenoga 2019. ili u okviru postupka donošenja odluka od strane Vijeća članova razmjenom prepiske, koji treba pokrenuti prije njegova sljedećeg redovnog zasjedanja u lipnju 2020. Tom će se revizijom ispraviti redakcijske pogreške u odjeljcima koji se odnose na kriterije čistoće i kriterije kvalitete te će se umetnuti nova shema odlučivanja za djevičanska maslinova ulja lampante.
            Predstavnici Unije u Vijeću članova mogu dogovoriti tehničke prilagodbe drugih metoda ili dokumenata IOC-a bez daljnje odluke Vijeća ako te tehničke prilagodbe proizlaze iz revizije iz prvog stavka.


title: Odluka Vijeća (EU) 2019/2008 od 28. studenoga 2019. o stajalištu koje treba zauzeti u ime Europske unije u okviru Međunarodne pomorske organizacije tijekom 31. zasjedanja njezine Skupštine o donošenju izmjena rezolucije A.658(16) o upotrebi katadiopterskih materijala na sredstvima za spašavanje te njihovu ugrađivanju na ta sredstva i donošenju rezolucije o Smjernicama za nadzor na temelju usklađenog sustava nadzora i certifikacije (HSSC)

text:
                  3.12.2019

                  HR

                  Službeni list Europske unije

                  L 312/40

         ODLUKA VIJEĆA (EU) 2019/2008
         od 28. studenoga 2019.
         o stajalištu koje treba zauzeti u ime Europske unije u okviru Međunarodne pomorske organizacije tijekom 31. zasjedanja njezine Skupštine o donošenju izmjena rezolucije A.658(16) o upotrebi katadiopterskih materijala na sredstvima za spašavanje te njihovu ugrađivanju na ta sredstva i donošenju rezolucije o Smjernicama za nadzor na temelju usklađenog sustava nadzora i certifikacije (HSSC)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Cilj djelovanja Unije u području pomorskog prometa trebao bi biti zaštita morskog okoliša i poboljšanje pomorske sigurnosti.

                     (2)

                     Očekuje se da će Skupština Međunarodne pomorske organizacije (IMO) na svojem 31. zasjedanju od 25. studenoga do 4. prosinca 2019. („31. zasjedanje Skupštine”) donijeti izmjene rezolucije A.658(16) o upotrebi katadiopterskih materijala na sredstvima za spašavanje te njihovu ugrađivanju na ta sredstva („Rezolucija A.658(16)”) te donijeti rezoluciju o Smjernicama za nadzor na temelju usklađenog sustava nadzora i certifikacije (HSSC) („Smjernice za nadzor”).

                     (3)

                     Primjereno je utvrditi stajalište koje treba zauzeti u ime Unije na 31. zasjedanju Skupštine s obzirom na to da će se izmjenama Rezolucije A.658(16) i rezolucijom o Smjernicama za nadzor moći presudno utjecati na sadržaj prava Unije, odnosno na Direktivu 2014/90/EU Europskog parlamenta i Vijeća (1), Provedbenu uredbu Komisije (EU) 2019/1397 (2) i Uredbu (EZ) br. 391/2009 Europskog parlamenta i Vijeća (3).

                     (4)

                     Na 101. sjednici Odbora za pomorsku sigurnost („101. sjednica MSC-a”), održanoj u Londonu od 5. do 14. lipnja 2019., podsjetilo se na to da je Odbor za pomorsku sigurnost na svojoj prethodnoj sjednici, nakon što je razmotrio dokument IMO-a MSC 100/19/4 u kojem su predložene izmjene Rezolucije A.658(16), prihvatio da se izbrišu riječi „ugljično lučnom” iz stavka 4.10. te rezolucije te od Tajništva IMO-a zatražio da pripremi relevantni nacrt rezolucije Skupštine IMO-a za odobrenje na 101. sjednici MSC-a, kako bi ga se podnijelo na donošenje na zasjedanju 31. zasjedanju Skupštine (MSC 100/20, stavci 19.14. i 19.15.). Na 101. sjednici MSC-a odobren je nacrt rezolucije Skupštine IMO-a o izmjenama Rezolucije A.658(16).

                     (5)

                     Sjedinjene Države i Međunarodno udruženje klasifikacijskih društava podnijeli su alternativni prijedlog izmjene stavka 4.10. Rezolucije A.658(16) na 31. zasjedanju Skupštine (dokument IMO-a A 31/10/4).

                     (6)

                     Pododbor za provedbu instrumenata IMO-a („Pododbor”) je na svojoj petoj sjednici podsjetio na to da je na svojoj prethodnoj sjednici osnovao Skupinu za korespondenciju o preispitivanju Smjernica za nadzor u okviru HSSC-a i nepotpunog popisa obveza u okviru instrumenata relevantnih za Kodeks o provedbi instrumenata IMO-a (Kodeks III.) kako bi se i dalje ažurirale Smjernice za nadzor u svrhu uključivanja zahtjeva koji proizlaze iz izmjena relevantnih instrumenata IMO-a koji stupaju na snagu do i uključujući 31. prosinca 2019., radi podnošenja nacrta izmijenjenih Smjernica za nadzor na donošenje na 31. zasjedanju Skupštine. Na 101. sjednici MSC-a odobreno je da Pododbor o ishodu svoje 6. sjednice izvijesti izravno na 31. zasjedanju Skupštine u svrhu donošenja. Na svojoj šestoj sjednici Pododbor se suglasio s time da na 31. zasjedanju Skupštine podnese nacrt izmjena Smjernica za nadzor na razmatranje i donošenje.

                     (7)

                     Unija nije članica IMO-a niti je ugovorna stranka relevantnih konvencija i kodeksa. Vijeće bi stoga trebalo ovlastiti države članice da izraze stajalište Unije na 31. zasjedanju Skupštine i daju suglasnost da budu obvezane izmjenama i rezolucijom donesenima na 31. zasjedanju Skupštine, u onoj mjeri u kojoj su te izmjene i ta rezolucija u isključivoj nadležnosti Unije,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na 31. zasjedanju Skupštine Međunarodne pomorske organizacije (IMO) jest da je suglasna sa:

                        (a)

                        donošenjem izmjena rezolucije A.658(16) o Upotrebi katadiopterskih materijala na sredstvima za spašavanje te njihovu ugrađivanju na ta sredstva, kako su utvrđene u Prilogu 27. dokumentu IMO-a MSC 101/24/Add.1 ili, kao druga mogućnost, izmjena predloženih u dokumentu IMO-a A 31/10/4; i

                        (b)

                        donošenjem rezolucije o Smjernicama za nadzor na temelju usklađenog sustava nadzora i certifikacije (HSSC) i stavljanjem izvan snage rezolucije A.1120(30)), kako je utvrđeno u Prilogu 11. dokumentu IMO-a III 6/15/Add.1.

            Članak 2.

               1.   Stajalište koje treba zauzeti u ime Unije, kako je utvrđeno u članku 1., izražavaju države članice koje su sve članice IMO-a, djelujući zajednički u interesu Unije.

               2.   Manje izmjene stajališta iz članka 1. mogu se dogovoriti bez daljnje odluke Vijeća.

            Članak 3.
            Države članice ovlašćuju se dati svoju suglasnost da budu obvezane, u interesu Unije, izmjenama iz članka 1. točke (a) i rezolucijom iz članka 1. točke (b), u onoj mjeri u kojoj su te izmjene i ta rezolucija u isključivoj nadležnosti Unije.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 28. studenoga 2019.

                  Za Vijeće

                  Predsjednik

               T. HARAKKA

            (1)  Direktiva 2014/90/EU Europskog parlamenta i Vijeća od 23. srpnja 2014. o pomorskoj opremi i stavljanju izvan snage Direktive Vijeća 96/98/EZ (SL L 257, 28.8.2014., str. 146.).

            (2)  Provedbena uredba Komisije (EU) 2019/1397 оd 6. kolovoza 2019. o utvrđivanju ispitnih normi i zahtjeva u vezi s projektiranjem, izvedbom i karakteristikama za pomorsku opremu te o stavljanju izvan snage Provedbene uredbe (EU) 2018/773 (SL L 237, 13.9.2019., str. 1.).

            (3)  Uredba (EZ) br. 391/2009 Europskog parlamenta i Vijeća od 23. travnja 2009. o zajedničkim pravilima i normama za organizacije koje obavljaju pregled i nadzor brodova (SL L 131, 28.5.2009., str. 11.).


title: Odluka Vijeća (EU) 2019/2135 od 21. studenoga 2019. o stajalištu koje treba zauzeti u ime Europske unije na trećem sastanku Konferencije stranaka Minamatske konvencije o živi u pogledu donošenja Odluke o postupnom ukidanju uporabe zubnog amalgama i o izmjeni Priloga A toj konvenciji

text:
                  13.12.2019

                  HR

                  Službeni list Europske unije

                  L 324/1

         ODLUKA VIJEĆA (EU) 2019/2135
         od 21. studenoga 2019.
         o stajalištu koje treba zauzeti u ime Europske unije na trećem sastanku Konferencije stranaka Minamatske konvencije o živi u pogledu donošenja Odluke o postupnom ukidanju uporabe zubnog amalgama i o izmjeni Priloga A toj konvenciji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je sklopila Minamatsku konvenciju o živi (1) („Konvencija”) Odlukom Vijeća (EU) 2017/939 (2) te je Konvencija stupila na snagu 16. kolovoza 2017.

                     (2)

                     Na temelju Odluke MC-1/1 o poslovniku koju je Konferencija stranaka Konvencije donijela na svojem prvom sastanku, stranke trebaju na sve načine nastojati konsenzusom postići dogovor o svim važnim pitanjima.

                     (3)

                     Očekuje se da će Konferencija stranaka Konvencije na svojem trećem sastanku od 25. do 29. studenoga 2019. (COP 3) donijeti Odluku („predložena Odluka”) o postupnom ukidanju uporabe zubnog amalgama i o izmjeni Priloga A Konvenciji.

                     (4)

                     Primjereno je utvrditi stajalište koje treba zauzeti u ime Unije na COP3 jer će predložena Odluka, ako bude donesena, imati pravne učinke s obzirom na to da će stranke Konvencije morati poduzeti mjere za njezinu provedbu na nacionalnoj ili regionalnoj razini, ili na oboma razinama.

                     (5)

                     Predloženom Odlukom predviđa se zabrana proizvodnje, uvoza i izvoza zubnog amalgama od 2022. kada se upotrebljava za liječenje mliječnih zuba i zuba djece mlađe od 15 godina te trudnica ili dojilja. Predloženom Odlukom predviđa se proširenje te zabrane od 2025. na proizvodnju, uvoz i izvoz zubnog amalgama za sve ostale namjene, osim ako postoje alternative koje ne sadržavaju živu. Predloženom Odlukom predviđa se izmjena Priloga A Konvenciji kao sredstvo za provedbu tih zabrana u Konvenciji.

                     (6)

                     Člankom 10. stavkom 2. Uredbe (EU) 2017/852 Europskog parlamenta i Vijeća (3) o živi od 1. srpnja 2018. zabranjuje se uporaba zubnog amalgama u Uniji kod stomatološkog liječenja mliječnih zuba i zuba djece mlađe od 15 godina te trudnica ili dojilja, a člankom 19. te uredbe predviđa se da će Komisija do 30. lipnja 2020. procijeniti izvedivost postupnog ukidanja uporabe zubnog amalgama u Uniji u dugoročnom razdoblju, po mogućnosti do 2030., te izvijestiti Europski parlament i Vijeće o tome.

                     (7)

                     Osim toga, u članku 10. stavcima 1., 4. i 6. Uredbe (EU) 2017/852 zahtijeva se da se u Uniji zubni amalgam upotrebljava samo u obliku unaprijed doziranih kapsula, da stomatološke ustanove u kojima se upotrebljava zubni amalgam ili u kojima se uklanjaju ispune zubnim amalgamom ili zubi koji sadržavaju takve ispune budu opremljene separatorima amalgama i da stomatolozi osiguraju da njihovim amalgamskim otpadom, uključujući amalgamske ostatke, čestice te ispune i zube, ili njihove dijelove, koji su kontaminirani zubnim amalgamom, gospodare te ga sakupljaju ustanove ili poduzeća ovlašteni za gospodarenje otpadom.

                     (8)

                     Unija bi trebala poduprijeti samo donošenje Odluke na COP3 koja je u skladu s pravnom stečevinom Unije. U skladu s tim, predloženu Odluku trebalo bi poduprijeti samo ako je riječ o njezinim odredbama o postupnom ukidanju uporabe zubnog amalgama za liječenje mliječnih zuba i zuba djece mlađe od 15 godina te trudnica ili dojilja,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na trećem sastanku Konferencije stranaka Minamatske konvencije o živi (COP3) jest da se podupre donošenja Odluke o postupnom ukidanju uporabe zubnog amalgama koja je u skladu s pravnom stečevinom Unije.

            Članak 2.
            Predstavnici Unije uz savjetovanje s državama članicama tijekom koordinacijskih sastanaka na licu mjesta, a s obzirom na razvoj događaja na COP3, mogu bez daljnje odluke Vijeća dogovoriti doradu stajališta iz članka 1., u mjeri u kojoj je ta dorada u skladu s pravnom stečevinom Unije.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 21. studenoga 2019.

                  Za Vijeće

                  Predsjednica

               H. KOSONEN

            (1)  SL L 142, 2.6.2017., str. 6.

            (2)  Odluka Vijeća (EU) 2017/939 od 11. svibnja 2017. o sklapanju, u ime Europske unije, Minamatske konvencije o živi (SL L 142, 2.6.2017., str. 4.).

            (3)  Uredba (EU) 2017/852 Europskog parlamenta i Vijeća od 17. svibnja 2017. o živi i stavljanju izvan snage Uredbe (EZ) br. 1102/2008 (SL L 137, 24.5.2017., str. 1.).


title: Odluka Komisije (EU) 2019/2140 оd 21. listopada 2019. o državnoj potpori SA.52194 – 2019/C (ex 2018/FC) – Slovačka Republika – Porez na promet u maloprodaji u Slovačkoj (priopćeno pod brojem dokumenta C(2019) 7474) (Vjerodostojan je samo tekst na slovačkom jeziku) (Tekst značajan za EGP)

text:
                  13.12.2019

                  HR

                  Službeni list Europske unije

                  L 324/11

         ODLUKA KOMISIJE (EU) 2019/2140
         оd 21. listopada 2019.
         o državnoj potpori SA.52194 – 2019/C (ex 2018/FC) – Slovačka Republika – Porez na promet u maloprodaji u Slovačkoj

               (priopćeno pod brojem dokumenta C(2019) 7474)

         (Vjerodostojan je samo tekst na slovačkom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije, a posebno njegov članak 108. stavak 2. prvi podstavak,
         budući da:
         1.   POSTUPAK

                     1.

                     Slovački parlament donio je 13. prosinca 2018. Zakon o posebnom nametu na maloprodajne lance („Zakon o porezu na maloprodaju”) (1) kojim je uveden porez na promet trgovaca na malo koji prodaju hranu krajnjim potrošačima („porez na maloprodaju”). Zakon o porezu na maloprodaju stupio je na snagu 1. siječnja 2019. Prvo razdoblje obračuna poreza bilo je razdoblje od siječnja do ožujka 2019., a rok za plaćanje dospjelog poreza bio je do kraja travnja 2019.

                     2.

                     Komisija je saznala za porez na maloprodaju na temelju tržišnih informacija koje je primala od listopada 2018. nadalje. Komisija je 21. prosinca 2018. primila pritužbu u kojoj se navodi da izuzeća od poreza na temelju Zakona o porezu na maloprodaju čine državnu potporu određenim trgovcima na malo.

                     3.

                     Službe Komisije poslale su 11. siječnja 2019. dopis Slovačkoj Republici u kojem su zatražile informacije o porezu na maloprodaju. Službe Komisije proslijedile su 22. siječnja 2019. pritužbu Slovačkoj Republici kako bi mogla podnijeti primjedbe.

                     4.

                     Komisija je 7. veljače 2019. zaprimila odgovor Slovačke Republike na dopis Komisije od 11. siječnja 2019. i njezine primjedbe u pogledu pritužbe.

                     5.

                     Službe Komisije poslale su 13. veljače 2019. dopis Slovačkoj Republici u kojem iznose svoja preliminarna stajališta o predmetu te obavještavaju Slovačku Republiku da Komisija razmatra izdavanje naloga za obustavu u skladu s člankom 13. stavkom 1. Uredbe Vijeća (EU) 2015/1589 (2) te je Slovačkoj Republici pružena priliku da dostavi primjedbe.

                     6.

                     Slovačka Republika dostavila je 5. ožujka 2019. odgovor na dopis Komisije od 13. veljače 2019.

                     7.

                     Komisija je dopisom od 2. travnja 2019. obavijestila Slovačku Republiku da je u pogledu mjere uvedene Zakonom o porezu na maloprodaju odlučila pokrenuti postupak („odluka o pokretanju postupka”) utvrđen člankom 108. stavkom 2. Ugovora o funkcioniranju Europske unije („UFEU”). Komisija je zatražila i da se mjera odmah suspendira u skladu s člankom 13. stavkom 1. Uredbe (EU) 2015/1589.

                     8.

                     Odluka o pokretanju postupka objavljena je u Službenom listu Europske unije (3). Komisija je pozvala zainteresirane strane da dostave svoje primjedbe u pogledu mjere potpore.

                     9.

                     Slovačka Republika dostavila je dopisom od 13. svibnja 2019. očitovanja o odluci o pokretanju postupka te je obavijestila Komisiju da je Zakon o porezu na maloprodaju stavljen izvan snage.

                     10.

                     Na temelju informacija koje je Slovačka Republika dostavila 13. svibnja 2019., službe Komisije poslale su 29. svibnja 2019. dopis Slovačkoj Republici u kojem su zatražile dodatne informacije o pravnom statusu Zakona o porezu na maloprodaju. Slovačka Republika dostavila je Komisiji odgovor 10. lipnja 2019.

                     11.

                     Komisija nije zaprimila primjedbe na odluku o pokretanju postupka od zainteresiranih strana.

               2.   OPIS MJERE

                     12.

                     Zakonom o porezu na maloprodaju uveden je porez sa sljedećim glavnim značajkama:

                                 (a)

                                 primjenjuje se porezna stopa od 2,5 % na cjelokupni promet trgovaca na malo koji prodaju hranu (uključujući promet od prodaje neprehrambenih proizvoda);

                                 (b)

                                 ako ostvaruju najmanje 25 % svojeg prometa prodajom hrane krajnjim potrošačima;

                                 (c)

                                 ako posluju u najmanje 15 % svih slovačkih okruga;

                                 (d)

                                 u pogledu ispunjavanja uvjeta za primjenu poreza na maloprodaju, članovi/povezani subjekti franšiza i trgovinskih saveza smatraju se posebnim poreznim obveznicima;

                                 (e)

                                 sljedeći trgovci na malo izuzeti su od plaćanja poreza:

                                             1.

                                             mala i srednja poduzeća kako su definirana Uredbom Komisije (EU) br. 651/2014 (4);

                                             2.

                                             veliki ugostiteljski objekti;

                                             3.

                                             trgovci na malo koji su proizvođači hrane (ili su povezani s proizvođačima hrane) i koji najmanje 80 % svojeg neto prometa ostvaruju prodajom hrane koju su sami proizveli krajnjim potrošačima;

                                             4.

                                             trgovci na malo ako najmanje 80 % svojeg neto prometa ostvaruju prodajom hrane iz jedne kategorije;

                                             5.

                                             trgovci na malo čiji iznos poreza ne prelazi 5 000 EUR po tromjesečju;

                                 (f)

                                 porezna osnovica ne uključuje neto promet maloprodajnih objekata koji se nalaze u:

                                             1.

                                             najslabije razvijenim okruzima u Slovačkoj i koji imaju najviše 10 zaposlenika;

                                             2.

                                             općinama u kojima ne postoji više od tri komercijalna objekta koja prodaju hranu krajnjim potrošačima.

                     13.

                     Prema Zakonu o porezu na maloprodaju, Ministarstvo poljoprivrede koristi neto prihode od poreza na maloprodaju prije svega za potporu poljoprivrednom i prehrambenom sektoru. Neto prihodi su razlika između (a) prihoda od poreza na maloprodaju i (b) iznosa smanjenja poreza na dobit zbog odbitka poreza na maloprodaju.

               3.   UKIDANJE MJERE

                     14.

                     Slovačka Republika je 13. svibnja 2019. dopisom obavijestila Komisiju da je Zakon o porezu na maloprodaju stavljen izvan snage Zakonom br. 88/2019 od 9. travnja 2019. („Zakon o stavljanju izvan snage”) (vidjeti uvodnu izjavu 9.). Stoga je Slovačka Republika iznijela stajalište da službena istraga Komisije više nije relevantna.

                     15.

                     Kao odgovor na zahtjev za detaljnije informacije, Slovačka Republika je 10. lipnja 2019. dopisom obavijestila Komisiju da Zakon o porezu na maloprodaju nije ukinut s retroaktivnim učinkom jer se temeljnim načelom vladavine prava u Slovačkoj Republici zabranjuje retroaktivan učinak poreznog zakonodavstva. Zakon o stavljanju izvan snage stupio je na snagu 9. travnja 2019., a Zakon o porezu na maloprodaju stavljen je izvan snage od tog datuma.

                     16.

                     Osim toga, na zahtjev službi Komisije Slovačka Republika navela je da subjekti na koje se Zakon o porezu na maloprodaju koji je stavljen izvan snage primjenjivao tijekom razdoblja u kojem je bio na snazi nisu imali obvezu plaćati porez na maloprodaju te da Slovačka Republika nije imala zakonsko pravo za naplatu poreza na maloprodaju. Naposljetku, Slovačka Republika potvrdila je da nijedan subjekt nije platio porez na maloprodaju.

                     17.

                     Stoga, prema informacijama koje je dostavila Slovačka Republika, Zakon o porezu na maloprodaju stavljen je izvan snage i nije doveo do plaćanja poreza ili do porezne obveze za razdoblje u kojem je bio na snazi.

                     18.

                     S obzirom na to da je Slovačka Republika stavila izvan snage Zakon o porezu na maloprodaju, formalni istražni postupak pokrenut u pogledu mjere potpore na temelju tog zakona postao je bespredmetan.

               4.   ZAKLJUČAK

                     19.

                     Postupak utvrđen člankom 108. stavkom 2. UFEU-a postao je bespredmetan jer je Slovačka Republika stavila izvan snage Zakon o porezu na maloprodaju i trebalo bi ga obustaviti,

               DONIJELA JE OVU ODLUKU:

            Članak 1.
            Budući da je Slovačka Republika stavila izvan snage Zakon o porezu na maloprodaju, formalni istražni postupak utvrđen člankom 108. stavkom 2. Ugovora o funkcioniranju Europske unije, pokrenut 2. travnja 2019. u pogledu mjere potpore na temelju Zakona o porezu na maloprodaju, postao je bespredmetan te se obustavlja.

            Članak 2.
            Ova je Odluka upućena Slovačkoj Republici.

            Sastavljeno u Bruxellesu 21. listopada 2019.

                  Za Komisiju

               Margrethe VESTAGER

                  Članica Komisije

            (1)  Zakon br. 385/2018 Zb. od 13. prosinca 2018. o posebnom nametu na maloprodajne lance i o izmjenama Zakona br. 595/2003 Zb. o porezu na dohodak, kako je naknadno izmijenjen.

            (2)  Uredba Vijeća (EU) 2015/1589 od 13. srpnja 2015. o utvrđivanju detaljnih pravila primjene članka 108. Ugovora o funkcioniranju Europske unije (SL L 248, 24.9.2015., str. 9.).

            (3)  SL C 194, 7.6.2019., str. 11.

            (4)  Uredba Komisije (EU) br. 651/2014 оd 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (SL L 187, 26.6.2014., str. 1.).


title: Odluka Vijeća (EU, Euratom) 2019/2139 od 10. prosinca 2019. o imenovanju dvaju članova odbora neovisnih uglednih osoba u skladu s člankom 11. stavkom 1. Uredbe (EU, Euratom) br. 1141/2014 Europskog parlamenta i Vijeća o statutu i financiranju europskih političkih stranaka i europskih političkih zaklada

text:
                  13.12.2019

                  HR

                  Službeni list Europske unije

                  L 324/9

         ODLUKA VIJEĆA (EU, Euratom) 2019/2139
         od 10. prosinca 2019.
         o imenovanju dvaju članova odbora neovisnih uglednih osoba u skladu s člankom 11. stavkom 1. Uredbe (EU, Euratom) br. 1141/2014 Europskog parlamenta i Vijeća o statutu i financiranju europskih političkih stranaka i europskih političkih zaklada
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Ugovor o osnivanju Europske zajednice za atomsku energiju,
         uzimajući u obzir Uredbu (EU, Euratom) br. 1141/2014 Europskog parlamenta i Vijeća od 22. listopada 2014. o statutu i financiranju europskih političkih stranaka i europskih političkih zaklada (1), a posebno njezin članak 11. stavak 1.,
         budući da:

                     (1)

                     Člankom 11. stavkom 1. Uredbe (EU, Euratom) br. 1141/2014 osniva se odbor neovisnih uglednih osoba („odbor”).

                     (2)

                     Člankom 11. stavkom 1. Uredbe (EU, Euratom) br. 1141/2014 predviđa se da se odbor sastoji od šest članova, od kojih po dvoje imenuju Europski parlament, Vijeće i Komisija. Članovi odbora mijenjaju se unutar šest mjeseci nakon kraja prve sjednice Europskog parlamenta nakon svakih izbora za Europski parlament. Mandat članova ne može se obnoviti,

               DONIJELO JE OVU ODLUKU:

            Članak 1.

               1.   Sljedeće se osobe imenuju članovima odbora neovisnih uglednih osoba na vrijeme trajanja mandata tog odbora:

                           —

                           g. Algis KRUPAVIČIUS,

                           —

                           g. Christian WALDHOFF.

               2.   Imenovanje podliježe uvjetu da svaki od predloženih članova potpiše izjavu o neovisnosti i nepostojanju sukoba interesa koja je priložena ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 10. prosinca 2019.

                  Za Vijeće

                  Predsjednik

               T. TUPPURAINEN

            (1)  SL L 317, 4.11.2014., str. 1.

            PRILOG

               IZJAVA O NEOVISNOSTI I NEPOSTOJANJU SUKOBA INTERESA

            Ja, nižepotpisani, ...................................., izjavljujem da sam primio na znanje članak 11. stavak 1. Uredbe (EU, Euratom) br. 1141/2014 Europskog parlamenta i Vijeća o statutu i financiranju europskih političkih stranaka i europskih političkih zaklada te da ću izvršavati svoje dužnosti kao član odbora neovisnih uglednih osoba u punoj neovisnosti i u potpunosti poštujući pravila te uredbe.
            Neću tražiti ni primati upute ni od koje institucije ili vlade ni od bilo kojeg drugog tijela, ureda ili agencije. Suzdržavat ću se od svih radnji koje nisu u skladu s prirodom mojih dužnosti.
            Izjavljujem da se, koliko znam, ne nalazim u situaciji sukoba interesa. Sukob interesa postoji ako se nepristrano i objektivno izvršavanje mojih dužnosti kao člana odbora neovisnih uglednih osoba ugrozi zbog razloga koji uključuju obiteljske veze, osobni život, političku, nacionalnu, filozofsku ili religijsku pripadnost, ekonomske interese ili bilo koji drugi zajednički interes s primateljem.
            Osobito izjavljujem da nisam član Europskog parlamenta, Vijeća ni Komisije. Ne obnašam nikakav izborni mandat. Nisam dužnosnik ni drugi službenik Europske unije. Nisam, niti sam ikada bio, zaposlenik neke europske političke stranke ili europske političke zaklade.

               Sastavljeno u …

                     [DATUM + POTPIS

                     predloženog člana

                     odbora

                     neovisnih uglednih osoba]


title: Odluka Vijeća (EU) 2019/2136 od 5. prosinca 2019. o odobravanju otvaranja pregovora radi izmjene Međunarodnog sporazuma o šećeru iz 1992.

text:
                  13.12.2019

                  HR

                  Službeni list Europske unije

                  L 324/3

         ODLUKA VIJEĆA (EU) 2019/2136
         od 5. prosinca 2019.
         o odobravanju otvaranja pregovora radi izmjene Međunarodnog sporazuma o šećeru iz 1992.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavcima 3. i 4.,
         uzimajući u obzir preporuku Europske komisije,
         budući da:

                     (1)

                     Odlukom Vijeća 92/580/EEZ (1) Unija je postala stranka Međunarodnog sporazuma o šećeru iz 1992. (2) („MSŠ”) i članica Međunarodne organizacije za šećer („MOŠ”).

                     (2)

                     Unija je od 1995. odobravala produljenje MSŠ-a na dvogodišnja razdoblja. Komisija se na temelju odobrenja Vijeća na 55. zasjedanju Međunarodnog vijeća za šećer („MVŠ”) 19. srpnja 2019. izjasnila za daljnje produljenje MSŠ-a na razdoblje od najviše dvije godine koje završava 31. prosinca 2021.

                     (3)

                     MVŠ je 19. srpnja 2019. donio odluku o produljenju MSŠ-a za dvije godine, do 31. prosinca 2021.

                     (4)

                     U skladu s člankom 8. MSŠ-a MVŠ obavlja sve djelatnosti ili omogućuje obavljanje svih djelatnosti potrebnih za izvršenje odredbi MSŠ-a. U skladu s člankom 13. MSŠ-a sve odluke MVŠ-a u načelu se donose konsenzusom. Ako konsenzus nije postignut, odluke se donose običnom većinom glasova, osim ako je MSŠ-om predviđeno posebno glasovanje.

                     (5)

                     U skladu s člankom 25. MSŠ-a članice MOŠ-a imaju ukupno 2 000 glasova. Svaka članica MOŠ-a raspolaže određenim brojem glasova koji se svake godine prilagođava u skladu s kriterijima utvrđenima u MSŠ-u.

                     (6)

                     U interesu je Unije sudjelovati u međunarodnom sporazumu o šećeru, s obzirom na važnost tog sektora za velik broj država članica i za poslovanje europskog sektora šećera.

                     (7)

                     Međutim, institucijski okvir MSŠ-a, a osobito raspodjela glasova među članicama MOŠ-a na temelju koje se određuje i financijski doprinos članica MOŠ-u, više ne odgovaraju stvarnosti na globalnom tržištu šećera.

                     (8)

                     Prema pravilima MSŠ-a o financijskim doprinosima MOŠ-u udio financijskog doprinosa Unije ostao je isti od 1992. iako su se globalno tržište šećera, a osobito relativni položaj Unije na njemu, otada znatno promijenili. Posljedica toga je da Unija posljednjih godina snosi neproporcionalno velik udio proračunskih troškova i odgovornosti u MOŠ-u.

                     (9)

                     Odlukom Vijeća (EU) 2017/2242 (3) Vijeće je ovlastilo Komisiju za otvaranje pregovora s drugim strankama MSŠ-a u okviru MVŠ-a s ciljem modernizacije MSŠ-a, a posebno s obzirom na neusklađenosti između broja glasova i financijskih doprinosa članica MOŠ-a, s jedne strane, i njihova relativnog položaja na globalnom tržištu šećera, s druge strane. To ovlaštenje vrijedi do 31. prosinca 2019.

                     (10)

                     Na temelju ovlaštenja dodijeljenog Odlukom (EU) 2017/2242 Komisija je otvorila pregovore s državama članicama MOŠ-a te je iznijela prijedloge za izmjenu članka 25. MSŠ-a. MVŠ je 19. srpnja 2019. donio odluku o otvaranju pregovora o djelomičnoj reviziji MSŠ-a prije svojeg sastanka u studenome 2019. pod vodstvom Konferencije Ujedinjenih naroda o trgovini i razvoju (UNCTAD). Na temelju zahtjeva nekoliko država članica MOŠ-a MVŠ je odlučio da će se, uz izmjenu članka 25. MSŠ-a, provesti revizija drugih dijelova MSŠ-a, a posebno onih koji obuhvaćaju ciljeve i program rada MOŠ-a. U skladu s odlukom MVŠ-a pregovori moraju završiti najkasnije 31. prosinca 2021.

                     (11)

                     Stoga je potrebno novo ovlaštenje Vijeća kako bi se obuhvatili prošireni opseg i vremenski okvir pregovora.

                     (12)

                     Izmjene dogovorene u okviru pregovora trebalo bi donijeti u skladu s postupkom utvrđenim u članku 44. MSŠ-a. Na temelju tog članka MVŠ može posebnim glasovanjem preporučiti članicama MOŠ-a izmjenu MSŠ-a. Unija bi kao članica MVŠ-a u skladu s člankom 7. MSŠ-a trebala moći sudjelovati u pregovorima s ciljem izmjene institucijskog okvira MSŠ-a.

                     (13)

                     Stoga je primjereno da se Komisiju ovlasti za otvaranje pregovora u okviru MVŠ-a radi izmjene MSŠ-a, da se utvrde pregovaračke smjernice i da se Komisija tijekom pregovora nastavi savjetovati s posebnim odborom imenovanim Odlukom (EU) 2017/2242,

               DONIJELO JE OVU ODLUKU:

            Članak 1.

               1.   Komisiju se ovlašćuje za otvaranje pregovora radi izmjene Međunarodnog sporazuma o šećeru iz 1992.

               2.   Pregovori se vode na temelju pregovaračkih smjernica Vijeća koje su navedene u dodatku ovoj Odluci.

            Članak 2.
            Pregovori se vode uz savjetovanje s Radnom skupinom za sirovine.

            Članak 3.
            Ova Odluka primjenjuje se do 31. prosinca 2021.

            Članak 4.
            Ova je Odluka upućena Komisiji.

            Sastavljeno u Bruxellesu 5. prosinca 2019.

                  Za Vijeće

                  Predsjednik

               M. LINTILÄ

            (1)  Odluka Vijeća 92/580/EEZ od 13. studenoga 1992. o potpisivanju i sklapanju Međunarodnog sporazuma o šećeru iz 1992. (SL L 379, 23.12.1992., str. 15.).

            (2)  Međunarodni sporazum o šećeru iz 1992. (SL L 379, 23.12.1992., str. 16.).

            (3)  Odluka Vijeća (EU) 2017/2242 od 30. studenoga 2017. o odobravanju otvaranja pregovora o izmjeni Međunarodnog sporazuma o šećeru iz 1992. (SL L 322, 7.12.2017., str. 29.).


title: Odluka Vijeća (EU) 2019/2137 od 5. prosinca 2019. kojom se utvrđuje da Rumunjska nije poduzela učinkovito djelovanje kao odgovor na Preporuku Vijeća od 14. lipnja 2019.

text:
                  13.12.2019

                  HR

                  Službeni list Europske unije

                  L 324/5

         ODLUKA VIJEĆA (EU) 2019/2137
         od 5. prosinca 2019.
         kojom se utvrđuje da Rumunjska nije poduzela učinkovito djelovanje kao odgovor na Preporuku Vijeća od 14. lipnja 2019.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1466/97 (1) od 7. srpnja 1997. o jačanju nadzora stanja proračuna i nadzora i koordinacije ekonomskih politika, a posebno njezin članak 10. stavak 2. četvrti podstavak,
         uzimajući u obzir preporuku Europske komisije,
         budući da:

                     (1)

                     Vijeće je u lipnju 2017. i u lipnju 2018., u skladu s člankom 121. stavkom 4. Ugovora, utvrdilo da je u Rumunjskoj u 2016. odnosno 2017. zabilježeno značajno odstupanje od srednjoročnog proračunskog cilja ili od kretanja prilagodbe prema ostvarenju tog cilja. S obzirom na ta utvrđena značajna odstupanja Vijeće je 16. lipnja 2017. (2) i 22. lipnja 2018. (3) izdalo preporuke kojima je Rumunjskoj preporučilo da poduzme potrebne mjere za rješavanje tih odstupanja. Vijeće je zatim utvrdilo da Rumunjska nije poduzela učinkovito djelovanje kao odgovor na te preporuke te je izdalo revidirane preporuke 5. prosinca 2017. (4) odnosno 4. prosinca 2018. (5) Vijeće je zatim utvrdilo da Rumunjska nije poduzela učinkovito djelovanje kao odgovor ni na te rervidirane preporuke.

                     (2)

                     Vijeće je 14. lipnja 2019. utvrdilo da je u 2018. u Rumunjskoj ponovno zabilježeno značajno odstupanje od kretanja prilagodbe prema ostvarenju srednjoročnog proračunskog cilja. Na toj osnovi Vijeće je izdalo preporuku (6) da Rumunjska poduzme potrebne mjere kako bi osigurala da stopa nominalnog rasta neto primarnih državnih rashoda (7) ne premaši 4,5 % u 2019. i 5,1 %, u 2020., što odgovara godišnjoj strukturnoj prilagodbi od 1,0 % bruto domaćeg proizvoda (BDP) u 2019. i 0,75 % BDP-a u 2020. Vijeće je također Rumunjskoj preporučilo da sve neočekivane prihode iskoristi za smanjenje deficita i da bi mjerama konsolidacije proračuna trebalo osigurati trajno poboljšanje strukturnog salda opće države na način kojim se potiče rast. Vijeće je odredilo 15. listopada 2019. kao rok u kojem Rumunjska mora podnijeti izvješće o djelovanju poduzetom kao odgovor na Preporuku od 14. lipnja 2019.

                     (3)

                     Komisija je 25. rujna 2019. u Rumunjskoj provela misiju pojačanog nadzora u svrhu izravnog nadzora u skladu s člankom -11. stavkom 2. Uredbe (EZ) br. 1466/97. Nakon što je rumunjskim tijelima dostavila svoje privremene nalaze na očitovanje, Komisija je 20. studenoga 2019. o svojim nalazima izvijestila Vijeće. Ti su nalazi objavljeni. U izvješću Komisije utvrđeno je da rumunjska tijela planiraju provesti strukturnu prilagodbu tek od 2022. te stoga ne namjeravaju postupiti u skladu s Preporukom Vijeća od 14. lipnja 2019.

                     (4)

                     Rumunjska tijela 15. listopada 2019. podnijela su izvješće o djelovanju poduzetom kao odgovor na Preporuku Vijeća od 14. lipnja 2019. Izvješće ne sadržava sveobuhvatnu projekciju pojedinačnih proračunskih kategorija niti uključuje proračunski učinak svake spomenute mjere. Stoga izvješće nije u skladu sa zahtjevima u pogledu izvješćivanja koje je preporučilo Vijeće. Rumunjska tijela ponovila su u izvješću da njihov cilj za 2019. ostaje ukupni deficit od 2,8 % BDP-a, što je isti cilj kao i u Programu konvergencije za 2019. Ako bi se taj ciljni ukupni deficit ostvario, to bi bilo tek neznatno smanjenje deficita opće države u odnosu na 2018., unatoč tome što Rumunjska bilježi snažan gospodarski rast. Za 2020. rumunjska tijela planiraju ostvariti ukupni deficit od 2,9 % BDP-a, što je više od cilja od 2,7 % BDP-a kako je utvrđen u Programu konvergencije za 2019. Ukupno gledajući, fiskalni učinak mjera o kojima se izvješćuje manji je zahtjeva navedenog u u Preporuci Vijeća od 14. lipnja 2019.

                     (5)

                     Prema Komisijinoj jesenskoj prognozi 2019. rast neto primarnih državnih rashoda u 2019. trebao bi iznositi 12,8 %, što je znatno iznad preporučene stope od 4,5 % (odstupanje od 2,5 % BDP-a). Očekuje se da će se strukturni saldo pogoršati za 0,8 % BDP-a u odnosu na preporučeno poboljšanje od 1,0 % BDP-a (odstupanje od 1,8 % BDP-a). Stoga oba pokazatelja ukazuju na odstupanje od preporučene prilagodbe. Ukupna ocjena potvrđuje odstupanje od preporučene prilagodbe u 2019.

                     (6)

                     Prema Komisijinoj jesenskoj prognozi 2019. rast neto primarnih državnih rashoda u 2020. trebao bi iznositi 11,1 %, što je znatno iznad preporučene stope od 5,1 % (odstupanje od 1,8 % BDP-a). Očekuje se da će se strukturni saldo pogoršati za 0,8 % BDP-a u odnosu na preporučeno poboljšanje od 0,75 % BDP-a (odstupanje od 1,6 % BDP-a). Stoga oba pokazatelja ukazuju na rizik od odstupanja od potrebne prilagodbe sličnih razmjera. Ukupna ocjena potvrđuje odstupanje od preporučene prilagodbe u 2020.

                     (7)

                     Osim toga, u Komisijinoj jesenskoj prognozi 2019. predviđa se deficit opće države od 3,6 % u 2019. i 4,4 % u 2020., što je iznad referentne vrijednosti od 3 % BDP-a utvrđene Ugovorom.

                     (8)

                     Navedeni nalazi dovode do zaključka da je odgovor Rumunjske na Preporuku Vijeća od 14. lipnja 2019. bio nedostatan,

               DONIJELO JE OVU ODLUKU:

            Članak 1.
            Rumunjska nije poduzela učinkovito djelovanje kao odgovor na Preporuku Vijeća od 14. lipnja 2019.

            Članak 2.
            Ova je Odluka upućena Rumunjskoj.

            Sastavljeno u Bruxellesu 5. prosinca 2019.

                  Za Vijeće

                  Predsjednik

               M. LINTILÄ

            (1)  SL L 209, 2.8.1997., str. 1.

            (2)  Preporuka Vijeća od 16. lipnja 2017. s ciljem ispravljanja uočenog znatnog odstupanja od kretanja prilagodbe prema srednjoročnom proračunskom cilju u Rumunjskoj (SL C 216, 6.7.2017., str. 1.).

            (3)  Preporuka Vijeća od 22. lipnja 2018. s ciljem ispravljanja uočenog značajnog odstupanja od kretanja prilagodbe prema ostvarenju srednjoročnog proračunskog cilja u Rumunjskoj (SL C 223, 27.6.2018., str. 3.).

            (4)  Preporuka Vijeća od 5. prosinca 2017. s ciljem ispravljanja uočenog znatnog odstupanja od kretanja prilagodbe prema srednjoročnom proračunskom cilju u Rumunjskoj (SL C 439, 20.12.2017., str. 1.).

            (5)  Preporuka Vijeća od 4. prosinca 2018. u cilju ispravljanja uočenog značajnog odstupanja od kretanja prilagodbe prema ostvarenju srednjoročnog proračunskog cilja u Rumunjskoj (SL C 460, 21.12.2018., str. 1.).

            (6)  Preporuka Vijeća od 14. lipnja 2019. s ciljem ispravljanja uočenog značajnog odstupanja od kretanja prilagodbe prema ostvarenju srednjoročnog proračunskog cilja u Rumunjskoj (SL C 210, 21.6.2019., str. 1.).

            (7)  Neto primarni državni rashodi sastoje se od ukupnih državnih rashoda bez rashoda za kamate, rashoda za programe Unije koji su u cijelosti poravnani s prihodima iz fondova Unije i nediskrecijskih promjena u rashodima za naknade za nezaposlenost. Nacionalno financirane bruto investicije u fiksni kapital izglađuju se za četverogodišnje razdoblje. Uračunane su diskrecijske mjere na prihodovnoj strani ili povećanja prihoda propisana zakonom. Poništavaju se jednokratne mjere i na prihodovnoj i na rashodovnoj strani.


title: Odluka Vijeća (EU) 2019/2172 od 5. prosinca 2019. kojom se utvrđuje da Mađarska nije poduzela učinkovito djelovanje kao odgovor na Preporuku Vijeća od 14. lipnja 2019.

text:
                  19.12.2019

                  HR

                  Službeni list Europske unije

                  L 329/91

         ODLUKA VIJEĆA (EU) 2019/2172
         od 5. prosinca 2019.
         kojom se utvrđuje da Mađarska nije poduzela učinkovito djelovanje kao odgovor na Preporuku Vijeća od 14. lipnja 2019.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1466/97 (1) od 7. srpnja 1997. o jačanju nadzora stanja proračuna i nadzora i koordinacije ekonomskih politika, a posebno njezin članak 10. stavak 2. četvrti podstavak,
         uzimajući u obzir preporuku Europske komisije,
         budući da:

                     (1)

                     Vijeće je 22. lipnja 2018. u skladu s člankom 121. stavkom 4. Ugovora utvrdilo da je u Mađarskoj u 2017. zabilježeno značajno odstupanje od srednjoročnog proračunskog cilja. S obzirom na to utvrđeno značajno odstupanje Vijeće je 22. lipnja 2018. izdalo preporuku (2) kojom je Mađarskoj preporučilo da poduzme potrebne mjere za rješavanje tog odstupanja. Vijeće je zatim utvrdilo da Mađarska nije poduzela učinkovito djelovanje kao odgovor na tu preporuku te je 4. prosinca 2018. izdalo revidiranu preporuku (3). Vijeće je zatim utvrdilo da Mađarska nije poduzela učinkovito djelovanje kao odgovor ni na tu revidiranu preporuku.

                     (2)

                     Vijeće je 14. lipnja 2019. utvrdilo da je 2018. u Mađarskoj ponovno zabilježeno značajno odstupanje od kretanja prilagodbe prema ostvarenju srednjoročnog proračunskog cilja. Na toj osnovi Vijeće je izdalo preporuku (4) da Mađarska poduzme potrebne mjere kako bi osigurala da stopa nominalnog rasta neto primarnih državnih rashoda (5) ne premaši 3,3 % u 2019. i 4,7 % u 2020., što odgovara godišnjoj strukturnoj prilagodbi od 1,0 % bruto domaćeg proizvoda (BDP) u 2019. i 0,75 % BDP-a u 2020. Preporučeni napor za 2020. smatrao se primjerenim pod uvjetom da se u 2019. ostvari prilagodba koja se zahtijeva. Vijeće je također preporučilo da Mađarska sve neočekivane prihode iskoristi za smanjenje deficita i da bi mjerama konsolidacije proračuna trebalo osigurati trajno poboljšanje strukturnog salda opće države na način kojim se potiče rast. Vijeće je odredilo 15. listopada 2019. kao rok u kojem Mađarska mora podnijeti izvješće o djelovanju poduzetom kao odgovor na Preporuku od 14. lipnja 2019.

                     (3)

                     Komisija je 26. rujna 2019. u Mađarskoj provela misiju pojačanog nadzora u svrhu izravnog nadzora u skladu s člankom -11. stavkom 2. Uredbe (EZ) br. 1466/97. Nakon što je mađarskim tijelima dostavila svoje privremene nalaze na očitovanje, Komisija je 20. studenoga 2019. o svojim nalazima izvijestila Vijeće. Ti su nalazi objavljeni. U izvješću Komisije utvrđeno je da mađarska tijela namjeravaju zadržati ciljni ukupni deficit za 2019. od 1,8 % BDP-a, kako je utvrđen u Programu konvergencije za 2019. Za 2020. mađarska tijela revidirala su ciljni deficit na 1 % BDP-a, što je ambicioznije od cilja od 1,5 % BDP-a navedenog u Programu konvergencije za 2019. Iz toga proizlazi da mađarska tijela namjeravaju postupiti u skladu s Preporukom od 14. lipnja 2019. samo kada je riječ o 2020.

                     (4)

                     Mađarska tijela 15. listopada 2019. podnijela su izvješće o djelovanju poduzetom kao odgovor na Preporuku Vijeća od 14. lipnja 2019. Unatoč povoljnijim makroekonomskim i fiskalnim kretanjima u proteklom dijelu 2019. mađarska tijela u tom izvješću zadržavaju ciljni deficit opće države iz Programa konvergencije za 2019., koji iznosi 1,8 % BDP-a u 2019. Za 2020. mađarska tijela potvrđuju cilj ukupnog deficita od 1,0 % BDP-a, što je u skladu s proračunom za 2020. te je za 0,5 % BDP-a bolje od cilja uključenog u Program konvergencije za 2019. U izvješću se podsjeća na visoku razinu pričuve (1 % BDP-a) uključenu u ciljni deficit za 2020., koja je namijenjena za suočavanje s vanjskim rizicima i može se potrošiti samo ako se očekuje da će se ostvariti ciljni deficit. U izvješću se navode mjere kojima se povećava deficit sadržane u „Akcijskom planu za zaštitu gospodarstva” koji je mađarska vlada donijela 30. svibnja 2019., čiji je cilj da se u narednim godinama održi razina rasta za 2 postotna boda veća od prosjeka Unije. U izvješću se navode brojni ekonomski programi koji uglavnom nisu kvantificirani, a izvješće ne uključuje ni proračunske projekcije za 2019. i 2020. Stoga izvješće nije u skladu sa zahtjevom u pogledu izvješćivanja koji je preporučilo Vijeće.

                     (5)

                     Prema Komisijinoj jesenskoj prognozi 2019. rast neto primarnih državnih rashoda u 2019. trebao bi iznositi 6,8 %, što je znatno iznad preporučene stope od 3,3 % (odstupanje od 1,3 % BDP-a). Očekuje se da će se strukturni saldo poboljšati za 0,5 % BDP-a u odnosu na preporučeno poboljšanje od 1,0 % BDP-a (odstupanje od 0,5 % BDP-a). Stoga oba pokazatelja ukazuju na odstupanje od preporučene prilagodbe. Na tumačenje referentnog mjerila za rashode negativno utječe primjena nižeg deflatora BDP-a na kojem se temelji to mjerilo u usporedbi s aktualnim procjenama. Osim toga, izglađivanje ulaganja koje financira država neznatno i negativno utječe na tumačenje referentnog mjerila za rashode. S druge strane, na strukturni saldo pozitivno utječe procijenjeni veći potencijalni rast na kojem se temelji taj pokazatelj, ali na strukturni saldo negativno utječe manjak prihoda. Uzimajući u obzir te čimbenike, ukupna ocjena potvrđuje odstupanje od preporučene prilagodbe u 2019.

                     (6)

                     Prema Komisijinoj jesenskoj prognozi 2019. rast neto primarnih državnih rashoda u 2020. trebao bi iznositi 7,5 %, što je znatno iznad preporučene stope od 4,7 % (odstupanje od 1,0 % BDP-a). Očekuje se da će se strukturni saldo poboljšati za 1,2 % BDP-a, tj. 0,4 postotnih bodova iznad napora od 0,75 % BDP-a koji je preporučilo Vijeće. Stoga referentno mjerilo za rashode ukazuje na rizik od odstupanja od prilagodbe koja se zahtijeva, dok strukturni saldo ukazuje na usklađenost, uz relativno veliku diskrepanciju. Zadnjih godina javna ulaganja stalno rastu i u 2019. dosegnula su razinu od 6,4 % BDP-a, što je daleko najveća razina u Uniji. U tom kontekstu planirano smanjenje u 2020. smatra se dugotrajnijom normalizacijom stope javnih ulaganja. Dok se smanjenje ulaganja u potpunosti odražava u promjeni strukturnog salda, izglađeni profil ulaganja u referentnom mjerilu za rashode rezultira pretjerano negativnim pokazateljem fiskalnog napora. Na referentno mjerilo za rashode negativno utječe i primjena nižeg deflatora BDP-a u usporedbi s aktualnim procjenama. Ako bi se uzeli u obzir ti čimbenici, referentno mjerilo za rashode ukazivalo bi na usklađenost sa zahtjevom. Istodobno, na strukturni saldo pozitivno utječe viša procjena potencijalnog rasta BDP-a, na kojem se temelji njegov izračun, u odnosu na srednjoročni prosjek na kojem se temelji referentno mjerilo za rashode. Uzimajući u obzir ta razmatranja, zaključak je ukupne ocjene da bi Mađarska u 2020. trebala ostvariti preporučenu prilagodbu.

                     (7)

                     Navedeni nalazi dovode do zaključka da je odgovor Mađarske na Preporuku Vijeća od 14. lipnja 2019. bio nedostatan. Fiskalnim naporom nije se uspjelo osigurati da stopa nominalnog rasta neto primarnih državnih rashoda u 2019. ne premaši 3,3 %, što bi odgovaralo godišnjoj strukturnoj prilagodbi od 1,0 % BDP-a, dok je planirani fiskalni napor u 2020. uglavnom u skladu s preporučenom prilagodbom,

               DONIJELO JE OVU ODLUKU:

            Članak 1.
            Mađarska nije poduzela učinkovito djelovanje kao odgovor na Preporuku Vijeća od 14. lipnja 2019.

            Članak 2.
            Ova je Odluka upućena Mađarskoj.

            Sastavljeno u Bruxellesu 5. prosinca 2019.

                  Za Vijeće

                  Predsjednik

               M. LINTILÄ

            (1)  SL L 209, 2.8.1997., str. 1.

            (2)  Preporuka Vijeća od 22. lipnja 2018. u cilju ispravljanja uočenog značajnog odstupanja od kretanja prilagodbe prema ostvarenju srednjoročnog proračunskog cilja u Mađarskoj (SL C 223, 27.6.2018., str. 1.).

            (3)  Preporuka Vijeća od 4. prosinca 2018. u cilju ispravljanja uočenog značajnog odstupanja od kretanja prilagodbe prema ostvarenju srednjoročnog proračunskog cilja u Mađarskoj (SL C 460, 21.12.2018., str. 4.).

            (4)  Preporuka Vijeća od 14. lipnja 2019. u cilju ispravljanja uočenog značajnog odstupanja od kretanja prilagodbe prema ostvarenju srednjoročnog proračunskog cilja u Mađarskoj (SL C 210, 21.6.2019., str. 4.).

            (5)  Neto primarni državni rashodi sastoje se od ukupnih državnih rashoda bez rashoda za kamate, rashoda za programe Unije koji su u cijelosti poravnani s prihodima iz fondova Unije i nediskrecijskih promjena u rashodima za naknade za nezaposlenost. Nacionalno financirane bruto investicije u fiksni kapital izglađuju se za četverogodišnje razdoblje. Uračunane su diskrecijske mjere na prihodovnoj strani ili povećanja prihoda propisana zakonom. Poništavaju se jednokratne mjere i na prihodovnoj i na rashodovnoj strani.


title: Odluka Vijeća (EU) 2019/2173 od 16. prosinca 2019. o imenovanju pet članova Revizorskog suda

text:
                  19.12.2019

                  HR

                  Službeni list Europske unije

                  L 329/94

         ODLUKA VIJEĆA (EU) 2019/2173
         od 16. prosinca 2019.
         o imenovanju pet članova Revizorskog suda
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 286. stavak 2.,
         uzimajući u obzir prijedloge Savezne Republike Njemačke, Helenske Republike, Francuske Republike, Velikog Vojvodstva Luksemburga i Kraljevine Nizozemske,
         uzimajući u obzir mišljenja Europskog parlamenta (1),
         budući da:

                     (1)

                     Mandati g. Nikolaosa MILIONISA, gđe Danièle LAMARQUE, g. Henrija GRETHENA i g. Alexa BRENNINKMEIJERA istječu 31. prosinca 2019.

                     (2)

                     Mandat g. Klaus-Heinera LEHNEA istječe 29. veljače 2020.

                     (3)

                     Stoga bi trebalo imenovati pet članova Revizorskog suda,

               DONIJELO JE OVU ODLUKU:

            Članak 1.
            Članovima Revizorskog suda imenuju se sljedeće osobe:

                        (a)

                        za razdoblje od 1. siječnja 2020. do 31. prosinca 2025.:

                                    —

                                    g. Nikolaos MILIONIS,

                                    —

                                    g. François-Roger CAZALA,

                                    —

                                    gđa Joëlle ELVINGER,

                                    —

                                    g. Alex BRENNINKMEIJER,

                        (b)

                        za razdoblje od 1. ožujka 2020. do 28. veljače 2026.:

                                    —

                                    g. Klaus-Heiner LEHNE.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 16. prosinca 2019.

                  Za Vijeće

                  Predsjednik

               J. LEPPÄ

            (1)  Mišljenja od 26. studenoga 2019. (još nisu objavljena u Službenom listu).